സാമ്ബാറിന് രുചി കുറഞ്ഞു, അമ്മയേയും സഹോദരിയേയും യുവാവ് വെടിവച്ച് കൊന്നു ബംഗളൂരു: ഉത്തര കര്ണാടകയിലെ കൊടഗോഡില് വീട്ടിലുണ്ടാക്കിയ സാമ്ബാറിന് രുചി കുറഞ്ഞെന്നാരോപിച്ച് പേരില് സ്വന്തം അമ്മയെയും സഹോദരിയെയും യുവാവ് വെടിവച്ച് കൊന്നു. 24കാരനായ മഞ്ജുനാഥ് ഹസ്ലാറാണ് അമ്മ പാര്വതി നാരായണ ഹസ്ലാര് 42 സഹോദരി രമ്യ നാരായണ ഹസ്ലാര് 19 എന്നിവരെ കൊലപ്പെടുത്തിയത്. പ്രതിയെ കഴിഞ്ഞ ദിവസമാണ് പൊലീസ് പിടികൂടിയത്. മദ്യപാനിയായ മഞ്ജുനാഥ് വീട്ടില് അമ്മയുണ്ടാക്കിയ സാമ്ബാറിന് രുചിയില്ലെന്ന് ആരോപിച്ച് വാക്കേറ്റത്തിലേര്പ്പെട്ടു. ഇതിനിടെ സഹോദരിക്ക് വായ്പ എടുത്ത് മൊബൈല് ഫോണ് വാങ്ങി നല്കുന്നതിനെയും ഇയാള് എതിര്ത്തു. മകള്ക്ക് മൊബൈല് വാങ്ങി നല്കുന്നതിനെ എതിര്ക്കാന് മഞ്ജുനാഥിന് അവകാശമില്ലെന്ന് അമ്മ പറഞ്ഞതോടെ ക്ഷുഭിതനായ പ്രതി വീട്ടിലുണ്ടായിരുന്ന നാടന്തോക്ക് ഉപയോഗിച്ച് അമ്മയ്ക്കും സഹോദരിക്കും നേരെ വെടി വയ്ക്കുകയായിരുന്നു. സംഭവം നടക്കുമ്ബോള് പ്രതിയുടെ അച്ഛന് വീട്ടിലുണ്ടായിരുന്നില്ല. ഇയാള് മടങ്ങിയെത്തി ഭാര്യയേയും മകളെയും മകന് കൊലപ്പെടുത്തിയെന്ന് പൊലീസില് പരാതി നല്കിയതോടെയാണ് കൊടുംക്രൂരത പുറംലോകമറിഞ്ഞത്.